शेनदुरनी वन्य अभयारण्य

शेनदुरनी वन्य अभयारण्य (Shendurney Wildlife Sanctuary) भारत के केरल राज्य के कोल्लम ज़िले में स्थित एक वन्य अभयारण्य है। यह पश्चिमी घाट में है और अगसत्यमाला संरक्षित जैवमंडल का भाग है। इस वन्य अभयारण्य की स्थापना 25 अगस्त 1984 में हुई थी और यह 172.403 वर्ग किमी (66.565 वर्ग मील) पर विस्तारित है। इसका नाम यहाँ मिलने वाले चेंगुरिंजी नामक वृक्ष का विकृत रूप है। अभयारण्य में एक 18.69 वर्ग किमी की कृत्रिम झील है और यहाँ तेनमला बाँध का जलाश्य भी है।

 जीव जातियाँ 
शेनदुरनी वन्य अभयारण्य में 150 से अधिक कुलों के सपुष्पक वनस्पतियों की लगभग 1257 जातियाँ मिलती हैं, जिनमें से 309 जातियाँ केवल पश्चिमी घाट क्षेत्र में ही तत्रस्थ हैं। यहाँ 267 जातियों के पक्षी भी मिलते हैं, जिनमें से कई जातियाँ प्रवासी, तत्रस्थ और विलुप्तप्राय हैं।

 इन्हें भी देखें 
 अगसत्यमाला संरक्षित जैवमंडल
 कोल्लम ज़िला

 सन्दर्भ 

श्रेणी:पश्चिमी घाट के वन्य अभयारण्य
श्रेणी:केरल के वन्य अभयारण्य
श्रेणी:कोल्लम ज़िले का भूगोल
श्रेणी:केरल के संरक्षित क्षेत्र
श्रेणी:कोल्लम ज़िले में पर्यटन आकर्षण